Κασσάνδρα (όνομα)

Η Κασσάνδρα είναι ελληνικό γυναικείο κύριο όνομα (βαφτιστικό όνομα).

 Ετυμολογία 
Όνομα αρχαιοελληνικής προέλευσης, αβέβαιου ετύμου· σύμφωνα με το Λεξικό της Ελληνικής Γλώσσας του Γ. Μπαμπινιώτη, φαίνεται πιθανό ότι ο πιο σπάνιος τύπος Κεσ(σ)άνδρα είναι αρχαιότερος (πρβλ. το μυκηναϊκό ke-sa-da-ra) και ότι το πρώτο συνθετικό ίσως συνδέεται με το ρήμα κέκασμαι «λάμπω, υπερέχω» (< *κέ-κασ-μαι, αναδιπλ. παρακείμενος με ενεστωτική χρήση < *kas-, που συνδέεται με το λατινικό censeo «τιμώ», το σανσκριτικό sam-sayati «αναγγέλλει» κ.ά.)· ενώ το δεύτερο συνθετικό είναι η αρχαία λέξη ἀνήρ, ἀνδρός «άντρας». Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα 2005 Έτσι, σύμφωνα με το Online Etymology Dictionary , η σημασία του ονόματος πιθανώς να είναι «έπαινος, εγκώμιο των αντρών».«Cassandra», Online Etymology Dictionary 

 Διάδοση 
Ύστερα από αιώνες το βαφτιστικό επανήλθε στο ελληνικό ονοματολόγιο τις παραμονές της επανάστασης του 1821 μαζί με άλλα αρχαιοελληνικά ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. Σήμερα στην Ελλάδα, σε μια προσπάθεια στατιστικής αποτίμησης της συχνότητας των ελληνικών ονομάτων, το όνομα Κασσάνδρα παρουσιάζεται ως το 500ο πιο συχνό όνομα (359ο ανάμεσα στα γυναικεία). Το όνομα, μέσω του λατινικού Cassandra, διαδόθηκε στις άλλες γλώσσες. Στην Αμερική το όνομα Cassandra το 1990 έφτασε στην κορύφωση της δημοτικότητάς του, αφού δόθηκε σε πάνω από 7000 κορίτσια. Girl Name Cassandra: Trends, Comments and Popularity of Cassandra , baby names hub 

 Τύποι 
Κάσσια, από την αφαίρεση μέρους του ονόματος · Κάσσυ
Κασσαντρώ, στις Σαράντα Εκκλησιές (Kırklareli) της Θράκης·Σταμάτιος Β. Ψάλτης, Θρακικά: Ή μελέτη περί του γλωσσικού ιδιώματος της πόλεως Σαράντα Εκκλησιών, Αθήνα 1905, σ. 141. Πρόθεση 104 του Αγ. Στεφάνου των Μετεώρων Κώστας Σπανός, «Οι οικισμοί της Επισκοπής των Σταγών και τα ονόματα των αφιερωτών τους στην πρόθεση 104 του Αγ. Στεφάνου των Μετεώρων, (1798)», Θεσσαλικό Ημερολόγιο, #61, Λάρισα 2012.

 Εορτασμός 
 Στη 1 Αυγούστου, ημέρα κατά την οποία η Ορθόδοξη Εκκλησία τιμά την μνήμη της Αγίας Νεομάρτυς Κασσάνδρα η Τραπεζούντια.

 Αρσενικός τύπος 
Κάσσανδρος
 Σε άλλες γλώσσες 
Αγγλικά: Cassandra, Kassandra, υπκρ. Cass, Cassie, Kassy· «Cassandra» , David Pickering, The Penguin Book of Baby Names, Penguin, 2009 αντρ. Cassander, υπκρ. Cass «Cassandra», Patrick Hanks, Kate Hardcastle, Flavia Hodges, A Dictionary of First Names, Oxford, 2006
Γαλλικά: Cassandre «Cassandre», Journal des femmes
Γερμανικά: Kassandra· αντρ. Kassander
Ιταλικά: Cassandra· αντρ. Cassandro «Cassandra», Alfonso Burgio, Dizionario dei nomi propri di persona, Hermes Edizioni, Ρώμη 1992, σ. 101
Ισπανικά: Casandra· αντρ. Casandro «Casandro», «Casandra», Josep M. Albaigès i Olivart, Diccionario de nombres de personas, Publicacions Universitat de Barcelona, τρίτη έκδοση, 1993, σ. 69
Καταλανικά: Cassandra· αντρ. Cassandre «Cassandre», «Cassandra», Josep M. Albaigès i Olivart, Diccionario de nombres de personas, Publicacions Universitat de Barcelona, τρίτη έκδοση, 1993, σ. 69
Λατινικά: Cassandra
Ουγγαρέζικα: Kasszandra· αντρ. Kasszandrosz
Πορτογαλικά: Cassandra· αντρ. Cassandro
Ρωσικά: Кассандра (Κασάντρα). «Кассандра», Яндекс

 Ιστορία 
Κασσάνδρα ή Αλεξάνδρα· στην αρχαιοελληνική μυθολογία, κόρη του Πριάμου και της Εκάβης, προικισμένη με το χάρισμα να προφητεύει δυσάρεστα γεγονότα χωρίς να γίνεται πιστευτή
Κάσσανδρος Α΄ (358 ή 350 π.Χ.–297 π.Χ.)· Επίγονος του Μεγάλου Αλεξάνδρου, βασιλιάς της Μακεδονίας, ιδρυτής της Θεσσαλονίκης.

 Τέχνες 
Η Κασσάνδρα και ο Λύκος (1976), το πρώτο μυθιστόρημα της Μαργαρίτας Καραπάνου
Αλληγορική Κασσάνδρα 1998, ποιητική συλλογή του Νάνου Βαλαωρίτη
Κασσάνδρα (Kassandra, 1983), μυθιστόρημα της Ανατολικογερμανίδας Κρίστα Βολφ (Christa Wolf)
Κασσάνδρα Ουίλσον (Cassandra Wilson, 1955), Αμερικανίδα τραγουδίστρια της τζαζ
«Cassandra» (1982), τραγούδι των Σουηδών Abba.

 Αστερισμός 
Κασσάνδρα (114 Kassandra), αστεροειδής της Κύριας ζώνης αστεροειδών.

 Φράση 
Κασσάνδρα (μετωνυμία): Για κάποιον που κάνει δυσοίωνες προβλέψεις (όπως η μυθική Κασσάνδρα): Μη γίνεσαι Κασσάνδρα! Οι Kασσάνδρες προβλέπουν ότι η κατάσταση θα έχει πολύ κακή εξέλιξη. «Κασσάνδρα», Ινστιτούτο Νεοελληνικών Σπουδών - Ίδρυμα Μανόλη Τριανταφυλλίδη

 Παραπομπές 

 Εξωτερικοί σύνδεσμοι 


Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα